[{"text_idx": "#000017", "text": "Mae Michael, sydd wedi ennill gwobrau lu \u2013 a\u2019i rolau ffilm yn cynnwys chwarae\u2019r gwleidydd Tony Blair, yr actor comig Kenneth Williams, y cyflwynydd teledu David Frost a\u2019r rheolwr pe\u0302l-droed Brian Clough \u2013 ar hyn o bryd ar restr fer Gwobr BAFTA Cymru am ei ro\u0302l fel y cyflwynydd Chris Tarrant yn y ddrama deledu \u2018Quiz\u2019."}, {"text_idx": "#000018", "text": "Pob lwc, Michael \u2013 gobeithio y bydd cydnabyddiaeth ffurfiol i dy dalent anhygoel."}, {"text_idx": "#000019", "text": "\u201cMae hosbis blant Ty\u0302 Hafan yn rhoi gofal a chefnogaeth i gannoedd o blant sy\u2019n byw bywydau byr a\u2019u teuluoedd yng Nghymru bob blwyddyn a byddaf yn gwneud yr hyn a allaf i\u2019w cefnogi, gan gynnwys eu helpu i ledaenu\u2019r gair am y gwaith gwych maen nhw\u2019n ei wneud yn eu hosbis yma yn Sili a chymunedau ledled Cymru.\u201d"}, {"text_idx": "#000023", "text": "Ymunodd SuperTed a\u0302 Thi\u0302m Ty\u0302 Hafan fel llysgennad enwog ym mis Ebrill 2022. Cre\u0308wyd SuperTed yng Nghymru a syniad Mike Young, y cynhyrchydd sydd wedi ennill gwobr Emmy a BAFTA Cymru. Bydd SuperTed yn defnyddio ei bwerau fel archarwr i helpu i gefnogi meithrinfeydd ac ysgolion cynradd gyda\u2019u gweithgareddau codi arian. Gwnaeth ei ymddangosiad cyntaf yn Ty\u0302 Hafan ar Ddiwrnod Cenedlaethol yr Uwcharwyr ar 28 Ebrill 2022 a bydd SuperTed hefyd yn helpu i godi ymwybyddiaeth hanfodol am y gofal a\u2019r gefnogaeth yr ydym yn eu darparu i blant a\u0302 chyflyrau sy\u2019n byrhau bywyd, a\u2019u teuluoedd yng Nghymru, yn ein hosbis yn Sili ac mewn cartrefi a chymunedau ledled Cymru."}, {"text_idx": "#000024", "text": "\u201cMae SuperTed yn dedi be\u0302r bach dewr sydd yn digwydd bod ag uwchbwerau ar o\u0302l dechrau anodd i fywyd,\u201d meddai Mike. \u201cMae e hefyd yn Gymro i\u2019r carn \u2013 ac felly hefyd hosbis blant Ty\u0302 Hafan. Felly rwy\u2019n falch iawn bod SuperTed bellach yn ymuno gyda thi\u0302m Ty\u0302 Hafan fel un o lysgenhadon enwog yr hosbis ac, wrth iddo hedfan o amgylch Cymru bydd yn rhannu gwybodaeth am Ty\u0302 Hafan ac rwy\u2019n gobeithio y bydd yn mynd a\u0302 gwaith hanfodol yr hosbis i genedlaethau newydd.\u201d"}, {"text_idx": "#000026", "text": "Mae Lucy yn gyflwynydd newyddion teledu ac yn cael ei chroesawu\u2019n rheolaidd i\u2019n cartrefi fel rhan o raglenni Wales Today ac X-Ray y BBC. Fel Llysgennad Elusennol Ty\u0302 Hafan ers 2007, rydym hefyd wedi bod yn falch iawn o groesawu Lucy i\u2019r hosbis sawl gwaith i gwrdd a\u0302\u2019r plant a\u2019r teuluoedd rydym yn eu cefnogi. Yn 2008, daeth Lucy a\u2019i gw\u0302r, Rhodri, i lansio ein grw\u0302p sgowtiaid ein hunain. Hefyd, roedd Lucy yn gwisgo clogyn hardd a golau\u2019n fflachio ar ei phen i gymryd rhan yn ein Taith Gerdded Cysgu Hanner Nos yn 2013."}]